དེ་ལྟར་དཀའ་སྤྱད་འབད་བརྩོན་དང་སྡུག་རུས་མང་པོ་བརྒྱབ་པར་གྲུབ་འབྲས་མི་དམན་པ་ཞིག་ཐོབ་ཅིང་།ད་ཆ་ཁོང་ལ་མིང་གྲགས་བྱུང་བ་དང་བཞེངས་པའི་ཐང་གར་གོང་མཐོ་པོ་རག་གི་ཡོད་ཁར།དགེ་ཕྲུག་ཀྱང་ཡོད་ལ་རང་ཉིད་ཀྱི་ཐང་ག་བཞེངས་ཁང་ཞིག་བཙུགས་ཐུབ་ཡོད།བོད་བྱང་ཐང་དང་ཐ་ན་མཚོ་སྔོན་ནས་གྲུབ་མཆོག་གི་དྲུང་དུ་ཐང་ག་བཞེངས་སྟངས་སྦྱོང་བར་ཡོང་མཁན་ཡོད་ཅིང་།ཁོང་གིས་དགེ་ཕྲུག་གི་དཔལ་འབྱོར་ཆ་རྐྱེན་ལ་མི་བལྟོས་པར་ཐང་ག་བཞེངས་སྟངས་སྦྱོང་འདོད་ཡོད་པའི་དགེ་ཕྲུག་བསྡུ་ཀྱང་བྱེད་ཀྱི་ཡོད།